# Čuvaški jezik

| Čuvaški jezik Чӑваш чӗлхи / чӑвашла |
| --- |
| Regije govorenja | Čuvašija i okolna područja |
| Države govorenja | Rusija |
| Jezička porodica | Turkijski
* Ogurski
	+ **Čuvaški jezik**
 |
| Etnički govornici | 1,05 miliona (popis 2020) |
| Broj govornika | 740.000 (popis 2020) |
| Sistem pisanja | Ćirilica |
| Službeni status |
| Služben u | Čuvašiji (Rusija) |
| Jezički kod |
| ISO 639-1 | `cv` |
| ISO 639-2 / 5 | `chv` |
| ISO 639-3 | `chv` |
| *Glottolog* | chuv1255 |
| ELP | Čuvaški jezik |
| Karta |
| Geografska distribucija govornika čuvaškog jezika |
|  |
| **Također pogledajte:** Jezik | Jezičke porodice | Spisak jezika |

**Čuvaški jezik** (čuv. Чӑваш чӗлхи, чӑвашла) jest turkijski jezik kojim se prvenstveno govori u ruskoj republici Čuvašiji i okolnim područjima. Jedini je preživjeli član ogurskih jezika, jedne od dvije glavne grane turkijske porodice jezika.

Piše se ćirilicom i koristi sva slova ruske azbuke, uz četiri vlastita slova: Ӑ, Ӗ, Ҫ i Ӳ.

## Distribucija

Čuvaši na sovjetskoj poštanskoj marki iz 1933.
Čuvaški je maternji jezik Čuvaša i službeni jezik Čuvašije. Postoje protivrječni podaci o broju ljudi koji danas govore čuvaški; neki izvori tvrde da ga govori 1.640.000 osoba u Rusiji i još 34.000 u drugim zemljama te da je 86% etničkih Čuvaša i 8% ljudi drugih etničkih grupa koji žive u Čuvašiji izjavilo da znaju čuvaški tokom popisa stanovništva 2002. Međutim, drugi izvori tvrde da je broj govornika čuvaškog u opadanju, s milion govornika u 2010. na 700.000 2021; posmatrači smatraju da je to zbog nedostatka interesa Moskve za očuvanje jezičke raznolikosti u Rusiji. Iako se čuvaški jezik predaje u školama i ponekad koristi u medijima, UNESCO ga smatra ugroženim jezikom jer ruski jezik dominira u većini sfera života i vjerovatno će ga malo djece koja uče taj jezik aktivno koristiti.

Objavljivanje književnih djela na čuvaškom jeziku i dalje se nastavlja. Prema UNESCO-vom *Index Translationumu*, najmanje 202 knjige prevedene sa čuvaškog objavljene su na drugim jezicima (uglavnom ruskom) od otprilike 1979. Međutim, kao i kod većine drugih jezika u bivšem Sovjetskom Savezu, većina prevodilačkih aktivnosti odvijala se prije raspada SSSR-a: od 202 prijevoda 170 knjiga objavljeno je u SSSR-u, a samo 17 u Rusiji nakon 1991. (uglavnom 1990-ih). Slična je situacija i s prevođenjem knjiga s drugih jezika (uglavnom ruskog) na čuvaški (ukupno 175 naslova objavljenih od otprilike 1979, ali samo 18 njih u Rusiji nakon 1991).

## Reference

## Vanjski linkovi

* Čuvaško-ruski internetski rječnik
* Čuvaško-engleski internetski rječnik
* *Nutshell Chuvash*, András Róna-Tas
* *Chuvash people and language*, Éva Kincses Nagy, Istanbul Erasmus IP 1- 13. 2. 2007.
* *Chuvash manual online*
* Čuvaško-ruski dvojezični korpus Arhivirano 16. 3. 2026. na Wayback Machine
* Prijevod Puškinovih djela na čuvaški
* Blog o čuvaškoj književnosti

### Vijesti i članci

* Скоро чувашский язык останется "какой-то культурной традицией"
* Виталий Станьял: На чувашском конь еще не валялся...
* Виталий Станьял: Решение Совета Аксакалов ЧНК
* Прощай, исчезающий чувашский язык?
* Чӑваш чӗлхине Страсбургра хӳтӗлӗҫ
* Тутарстанра чӗлхе пирки сӑмахларӗҫ
* Владимир Болгарский. Об угрозе развала страны в будущем, о съезде ЧНК, и об обращении к президенту
* Why don't Chuvash people speak Chuvash?
* "As it is in the Chuvash Republic the Chuvash are not needed?!"